Bulldogs gikk ubeseiret i 1916 inkludert en 24–0 seier over Massillon, og ble sett på som det beste laget i Ohio og landet. Tilskuertallene før Thorpe ble signert var i snitt 1 500, og gikk opp til 6 000 og senere 8 000, som var kapasiteten i Cantons League Park. Thorpe forble den største attraksjonen i profesjonell amerikansk fotball frem til Red Grange begynte å spille i 1925. Ettersom Thorpe klarte å hente inn så mange tilskuere i Canton klarte Cusack å bygge opp et økonomisk stabilt lag med flere tidligere All-Americans, inkluder Cub Buck som også var trener på Carleton College.